# **DECIZIA ETAPEI DE ÎNCADRARE**

## Draft

Ca urmare a solicitării de emitere a acordului de mediu adresate de **DRUMURI SI PODURI SA**, cu sediul în Str. Alba-Iulia, Nr. 68, Sibiu, Judetul Sibiu, cu punctul de lucru DRUMURI SI PODURI SA, cu adresa Str. Olteniei, Nr. 2, Sibiu, Judetul Sibiu, înregistrată la APM Sibiu cu nr. 6366/29.03.2017,și a completărilor ulterioare în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 18.02.2015, că proiectul Exploatare temporară agregate minerale balastieră Cîrţa XI propus a fi amplasat în comuna Cîrţa, extravilan, terasa pârâului Cîrţişoara, pe malul drept judeţul Sibiu, **nu se** **supune evaluării impactului asupra mediului şi nu se supune evaluării adecvate**.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, Anexa 2 - lista proiectelor pentru care trebuie stabilită necesitatea efectuării evaluării impactului asupra mediului pct. 2, litera a - cariere, exploatări miniere de suprafaţă si de extracţie a turbei, altele decât cele prevăzute in anexa nr.1

**1. Caracteristicile proiectului**

**a) Mărimea proiectului** – perimetrul solicitat pentru exploatarea agregatelor minerale este amplasat în extravilanul localităţii Cîrţa, judeţul Sibiu, în terasa râului Cîrţişoara, mal drept. Terenul pe care se va exploata are o suprafaţă de 11300 mp şi este închiriat de la persoane fizice.

|  |  |  |  |  |
| --- | --- | --- | --- | --- |
| **Nr.****crt.** | **Parcela** | **Suprafața****[mp]** | **Lățime****[m]** | **Lungime****[m]** |
| 1 | 1150/88 | 3200 | 12.80 | 253 |
| 2 | 1150/89 | 3000 | 11,10 | 266 |
| 3 | 1150/90 | 900 | 3,33 | 276 |
| 4 | 1150/91 | 4200 | 15 | 281 |
| **Total** | **\*** | **11300** | **42,23** | **269** |

Accesul la perimetru se face pe un drum tehnologic (de exploatare) cu lungime de cca. 700 m. Drumul de exploatare va traversa râul Cîrţişoara, perpendicular pe axul acestuia, pe un podeţ provizoriu existent.

Principalele sortimente ce se vor extrage de pe perimetrul Cîrţa XI sunt: nisip şi pietriș în stare brută, cu granulație medie spre mare uneori cu intercalații pământoase. În masa pietrișului apar uneori elemente cu dimensiuni mai mari de 110 mm (bolovani).

*Rezerva estimata de nisip şi pietriș brut*: - suprafața perimetrului exploatabil Cîrţa XI este de 10650 mp, iar pilierii de siguranța sunt de 650 mp. Se preconizează extragerea unui volum util de nisip şi pietriș de 27050 mc, după îndepărtarea copertei de sol vegetal de cca. 3030 mc. Adâncimea de exploatare se face cu păstrarea cotei de min. 1 m, deasupra freaticului.

*Tehnologia de exploatare a agregatelor minerale include următoarele etape:*

- lucrări de deschidere;

- lucrări de pregătire;

- lucrări de extragere a agregatelor minerale (exploatare);

- operațiuni de transport.

*Lucrări de deschidere:* nu sunt necesare lucrări de deschidere majore, accesul în perimetrul de exploatare fiind asigurat, din drumul comunal, pe racorduri de coborâre la nivelul terasei, racorduri executate anterior pentru exploatările anterioare.

*Lucrări de pregătire:* vor consta din îndepărtarea copertei constituită din sol vegetal, ce are o grosime variabila intre 0,25 – 0,30 m. Îndepărtarea copertei se face cu ajutorul unui buldozer pe şenile, a unui incarnator frontal pe pneuri cu cupa de 2,4 mc, materialul rezultat urmând a fi depozitat în afara perimetrului de exploatare, în zona pilierilor de siguranță, constituind material ce va fi utilizat pentru reconstrucția ecologica a zonei exploatate.

*Lucrări de exploatare:* extracția nisipului şi pietrișului din perimetrul Cirta XI se face cu ajutorul unui excavator si a unui incarnator frontal pe pneuri. Exploatarea se va face într-o singura treapta de exploatare, în fâşii orientate E-V, perpendiculare pe albia râului Cîrţişoara.

Configurația terenului în zonă de exploatare impune exploatarea resursei sub un unghi de max. 35o, pentru realizarea unui taluz de protecție atât a excavației, a drumurilor de exploatare cat si a malurilor râului Cîrţişoara, faţă de care se va păstra un pilier de siguranță stabilit prin Avizul de gospodărire a Apelor nr. xxxxxxxxxxxxx, emis de Administraţia Bazinală de Apă Olt.

*Operațiuni de transport:* materialul excavat va fi încărcat în autobasculante de 16 tone, proprietatea şi transportat la locul de punere în opera (balast brut) sau la stația de spălare –sortare - concasare amplasată în apropierea perimetrului de exploatare unde va fi supus procesului de prelucrare.

**b) Cumularea cu alte proiecte** – perimetrul de exploatare Cirta IX se învecinează celelalte perimetre de exploatare din anii anteriori (Cîrţa I, Cîrţa II, Cîrţa III, Cîrţa IV, Cîrţa V, Cîrţa VI, Cîrţa VII, Cîrța VIII, Cărța XI și Cîrța X).

**c) Utilizarea resurselor naturale** – nu este cazul.

**d) Producţia de deşeuri:**

* deșeuări rezultate direct din activitatea de extracție a resurselor minerale:

|  |  |  |  |  |  |
| --- | --- | --- | --- | --- | --- |
| Flux de deșeuri extractive și cantitatea estimată | Stare fizică | Clasificarea deșeurilor conform H.G. 856/2002 | Mod de depozitare | Durată de stocare [ani] | Instalație de depozitare |
| Sol fertil, sol decopertat – 3030 mc | solidă | 01 01 01 | Stive de sol fertil și sol nepoluat pe pilierii de siguranță | <1 | nu |

Materialul de decopertă va fi utilizat la încheierea exploatării de resurse minerale (nisip și pietriș) pentru reconstrucția ecologică a vetrei excavării și a taluzelor exploatării.

* deșeuri rezultate indirect din activitatea de extracție a resurselor minerale:

|  |  |  |
| --- | --- | --- |
| Tip deșeu | Cantități estimate[t/an] | Clasificarea deșeurilor conform H.G. 856/2002 |
| Fier | 0,100 | 16 01 06 |
| Uleiuri hidraulice uzate | 0,020 | 13 01 10\* |
| Uleiuri lubrifiante uzate | 0,040 | 13 02 05\* |
| Filtre de ulei uzat | 0,005 | 16 01 07\* |
| Anvelope uzate | 0,080 | 16 01 03 |
| Acumulatori | 0,050 | 16 06 01\* |
| Deșeuri menajere | 0,237 | 20 03 01 |

Deşeurile menajere rezultate de la personalul angajat, vor fi colectate în recipienţi metalici sau din material plastic şi vor fi evacuate periodic, pe bază de contract de prestări-servicii cu o societate specializată, la un depozit de deşeuri autorizat.

Deșeurile de fier, uleiurile uzate, filtre de ulei uzat, anvelope uzate și acumulatori,vor rezulta doar în cazul unor întreruperi accidentale a utilajelor. Întreținerea și/sau reparațiile planificate se fac în atelierul special amenajat. Toate deșeurile rezultate vor fi valorificate prin firme autorizate în acest sens. Conform memoriului de prezentare, întocmit de SC DRUMURI ŞI PODURI SA, perimetrul Cîrţa XI, nu intră sub incidenţa prevederilor HG nr. 856/2008 privind gestionarea deşeurilor din industriile extractive.

**e) Emisiile poluante, inclusiv zgomotul si alte surse de disconfort -** emisiile în atmosferă de la utilaje şi mijloacele de transport, precum şi disconfortul fonic creat de lucrări, temporar **-** pe perioada de execuţie a lucrărilor, fără impact semnificativ.

**f) Riscul de accident, ţinându-se seama în special de substanţele si de tehnologiile utilizate** - nu este cazul, se vor respecta normele de protecţia muncii.

**2. Localizarea proiectului**

**2.1 utilizarea existentă a terenului** – terenul pe care se va implementa proiectul este situat în extravilanul comunei Cîrța; folosinţa actuală – fâneaţă cu S = 11300 mp – conform Certificatului de urbanism emis de Primăria comunei Cîrţa.

**2.2 relativa abundenţă a resurselor naturale din zonă, calitatea şi capacitatea** **regenerativă a acestora** – nu este cazul.

**2.3 capacitatea de absorbţie a mediului, cu atenţie deosebita pentru:
 a) zonele umede** - nu este cazul;
 **b) zonele costiere** - nu este cazul;
 **c) zonele montane şi cele împădurite** - nu este cazul;

 **d) parcurile şi rezervaţiile naturale** - nu este cazul;

 **e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale si bazine piscicole amenajate etc**. - nu este cazul;
 **f) zonele de protecţie specială** - nu este cazul;

 **g) ariile în care standardele de calitate a mediului stabilite de legislaţie au fost deja depăşite** - nu este cazul;

 **h) ariile dens populate** - nu este cazul;

 **i) peisajele cu semnificaţie istorică, culturală şi arheologică** - nu este cazul.

**3. Caracteristicile impactului potenţial**
 **a) extinderea impactului:** - nu are impact negativ;
 **b) natura transfrontalieră a impactului** - nu este cazul;
 **c) mărimea si complexitatea impactului** – impact redus asupra factorilor de mediu sol, apă, vegetaţie;

 **d) probabilitatea impactului** - redus pe perioada de execuţie cât şi pe perioada de funcţionare;

**e) durata, frecvenţa şi reversibilitatea impactului** - impact redus pe perioada de realizare şi funcţionare.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

* proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* se vor respecta condiţiile impuse prin avizul de gospodărire a apelor nr. xxxxxxxxx;
* se vor asigura condiţii de colectare a deşeurilor rezultate; nu se vor evacua nici un fel de deşeuri în alte locuri, decât în spaţiile special amenajate;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* respectarea întocmai a condiţiilor prevăzute în documentele şi avizele preliminare emise de alte autorităţi;
* este interzisă afectarea terenurilor în afara amplasamentelor autorizate pentru realizarea lucrărilor de investiţii, prin: abandonarea, înlăturarea sau eliminarea deşeurilor în locuri neautorizate şi staţionarea mijloacelor de transport în afara terenurilor desemnate în acest scop;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* nu se va degrada mediul natural sau amenajat, prin depozitari necontrolate de deşeuri de orice fel;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant direct sau indirect.
* pentru a se reveni la un peisaj normal, având în vedere faptul ca exploatarea resurselor presupune crearea de denivelări în teren, este necesară luarea unor masuri la terminarea exploatării, după cum urmează:

- taluzarea malurilor exploatării astfel încât sa se evite posibilitatea creare de zone de alunecare;

- retragerea tuturor utilajelor folosite în cadrul balastierei;

- reamenajarea drumurilor care au fost realizate pentru accesul la perimetru;

- reabilitarea ecologica;

* respectarea planului de refacere a mediului şi proiectului tehnic de refacere a mediului.
* conform prevederilor Ordinului nr. 1798/2007 *privind procedura de autorizare a activităţilor cu impact asupra mediului*, pentru activitatea înscrisă la cod CAEN 0812 – extracția pietrișului și nisipului, este necesară solicitarea şi obţinerea autorizaţiei de mediu;
* conform art. 22, alin. (1) din HG nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.
* conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

 **Proiectul propus nu necesită parcurgerea celorlalte etape ale procedurii de evaluare adecvată.**

**Prezenta decizie a fost emisă în 3 (trei) exemplare, fiecare exemplar având un număr de 5 (cinci) pagini, semnate şi ştampilate.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIUL AVIZE,**

**Ing. Ionel Stelian NAICU ACORDURI, AUTORIZAŢII**

 **Ruxandra HAȘEGAN**

 **Întocmit,**

 **Ing. Mihaela Cerciu**